section_heading: Životopis
paragraph_text: Predavao je fiziologiju, anatomiju, filozofiju i psihologiju na Harvardu. Osnivač je pragmatizma, po kojem je osnovni kriterij spoznaje njezina praktična vrijednost. Psihički život promatrao je kao neprekidan tijek misli. Iznio je vlastite poglede o pamćenju i čuvstvima. Osnivač je prvog američkog psihologijskog laboratorija i jedan od utemeljitelja američke znanstvene psihologije. Njegova Načela psihologije smatraju se još uvijek najboljim udžbenikom, a osim te knjige najpoznatiji je po svojoj teoriji emocija.